Fiction | Joho!
Erika Tereblance vertel Karin Cronje se lewensverhaal
by Vera on Jul 3rd, 2009 Tweet
Karin Cronje het die 2009 Jan Rabie/Rapport-prys vir Alles mooi weer gewen.
Haar debuut, Vir 'n pers huis (1998, Human & Rousseau), het 'n lang pad geloop. Dit was geen goedkoop vinnig sit en tik nie. Daar was stukkies papier en gedagtes agterop foto's wat alles later 'n legkaart gevorm het wat net lê en wag om gebou te word. Sy werk amper vyf jaar aan hierdie roman, waarin sy eerlik oor 'n vrou se emosies skryf – haar intieme, subjektiewe en emosionele van hartseer en hartstog. Karin vertel dat baie vriendinne hul pyn en ervarings met haar gedeel het, en sy kon dit deel maak van die roman. Sy laat die getroude hoofkarakter deur 'n pynlike proses van selfontdekking en uiteindelik bevryding gaan, skryf Stephanie Nieuwoudt. Sy klim in Klara, die hoofkarakter, se psige en behoeftes in en laat in die proses min dinge ongesê, veral wat lyflike behoeftes betref.
Teenoor Hilda Grobler erken sy in Vrydag dat sy die boek begin skryf het omdat sy woedend was vir die leuens wat mense leef. "Vroue maak asof alles fantasties is. Veral die ma's doen dit. Ons gee voor ons is vreeslik gelukkig in ons lewens en stap rond met glimlagte. Ek weet dit is nie waar nie. Toe besluit ek om te skryf wat ek waarneem, om die 'conspiracy of silence' te verbreek. [...] Tweedens fassineer die versteekte goeters my. Ek het gaan grawe en gaan soek na wat daar in die psige aangaan. Baie van wat in die roman is, kom uit wat vroue my oor die jare vertel het van wat hulle dink en voel. [...] Woede transformeer in iets anders. Met die skryf van die roman kon ek iets doen met die woede. Ek het nie depressief geword nie. Na die skryf is daar definitief 'n verandering in my. Met die skryf het die aflê van goed gekom. Ek sou dit nie as suiwering beskou nie. Ek het omtrent vyf jaar aan die boek gewerk. Deur die lang skryfproses onderwerp jy jouself aan die waarheid in jou – dit wat verborge is binne jou.
Nagtegaal ma-en-dogter-paar is 'n inspirasie
by Vera on May 26th, 2009 Tweet
Die band tussen ma en dogter is meer kompleks as die verhouding tussen vriendinne."
Só het Reinet Nagtegaal aan Sarie gesê oor haar verhouding met haar dogter Jackie. Dié twee, wat onlangs saam die boek In Limbo geskryf het, word deur Sarie as 'n inspirerende ma-en-dogter-paar voorgehou.
Jackie het aan Sarie gesê sy wil nie met haar ma wedywer nie, maar soortgelyke sukses behaal… "met 'n Jackie-twist".
Volgens die skryfpaar bots hulle "net sekondes lank oor dinge soos dat Dirkie (Jackie se seuntjie) nie sjokolade moet eet voor ete nie":
Willemien Brümmer kuier by die Nagtegaals
by Vera on May 14th, 2009 Tweet
Willemien Brümmer het in die Nagtegaals se huis in Melkbosstrand gaan kuier. Lees op die Burger se webblad haar vermaaklike onderhoud met Reinet en Jackie oor die kleurryke familielewe van hierdie skrywers en hul nuwe roman, In Limbo.
Brümmer skryf oor die Nagtegaals se twee groot poedels en die pop op hul huis se dak. Die skrywerma en –dogter praat oor Jackie se pogings om 'n boek te skryf ná die suksesvolle Vis in die Punch, die vrou en kind wat sy intussen bygekry het en haar samewerking met Reinet om In Limbo te skep.
Gaan kuier sáám met Brümmer en leer die skrywers agter die boek in hul eie woorde ken:
Kollig op die Nagtegaals
by Vera on Apr 24th, 2009 Tweet
Die Nagtegaals is alles behalwe singengde voëltjies, maar miskien kan 'n mens sê hulle sit breëbors in 'n nes en pik fantastiese prosa uit.